
BILJEŠKE UZ FINANCIJSKE IZVJEŠTAJE
ZA RAZDOBLJE
I - VI 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	943.559,25
	1.084.436,00
	114,9

	3
	RASHODI POSLOVANJA (šifre 31+32+34+35+36+37+38)
	3
	1.048.874,07
	1.066.275,34
	101,7

	
	VIŠAK PRIHODA POSLOVANJA (šifre 6-Z005)
	X001
	0,00
	18.160,66
	-

	7
	Prihodi od prodaje nefinancijske imovine (šifre 71+72+73+74)
	7
	0,00
	0,00
	-

	4
	Rashodi za nabavu nefinancijske imovine (šifre 41+42+43+44+45)
	4
	0,00
	16.250,00
	-

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	0,00
	16.250,00
	-

	8
	Primici od financijske imovine i zaduživanja (šifre 81+82+83+84+85)
	8
	0,00
	0,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	0,00
	-

	
	VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)
	X003, Y003
	0,00
	0,00
	-

	
	VIŠAK PRIHODA I PRIMITAKA (šifre X678-Y345)
	X005
	0,00
	1.910,66
	-



Ukupni rashodi za zaposlene manji su od rashoda za zaposlene u protekloj godini unatoč povećanja osnovice za obračun plaća državnih službenika i državnih dužnosnika te generalnog povećanja troškova za plaće zbog ukidanja podskupine 193 Kontinuirani rashodi budućih razdoblja prema novom Pravilniku o proračunskom računovodstvu i Računskom planu, čl.233., koji je u primjeni od 1.1.2025. godine. Iz tog razloga na kraju razdoblja 2025. godine imamo rashode koji uključuju sedam plaća umjesto šest kako je bilo dosadašnjih godina. Povećani izdaci za prekovremeni rad su posljedica činjenice da su ukupno 4 državna službenika napustila DKOM (3 u 2025. godini i 1 na samom početku 2026. godine). Istovremeno je zbog neimenovanja članova DKOM-a sve do srpnja 2025. godine došlo do sporijeg rješavanja žalbenih predmeta. Sve navedeno je imalo za posljedicu da je veća količina neriješenih predmeta iz 2025. godine prenesena u rješavanje u 2026. godinu. Prema Zakonu o javnoj nabavi DKOM o žalbi mora odlučiti u roku od 30 dana od urednosti žalbe. Uz navedeno, mjerom broj 261 iz Nacionalnog plana oporavka i otpornosti 2021. – 2026. je predviđeno smanjenje rokova rješavanja žalbenih predmeta DKOM-a. Kako bi se žalbeni predmeti mogli rješavati u zakonom predviđenom roku uz rješavanje „zaostataka“ iz 2025. godine te ujedno održati na snazi prethodno ostvarena mjera iz NPOO-a, bilo je potrebno organizirati prekovremeni rad u većoj količini nego u 2025. godini.
Povećanje materijalnih rashoda na stavci 32 nije značajno, a došlo zbog porasta inflacije. Naime, osim povećanih rashoda za energiju, došlo je i do porasta naknada vanjskih pružatelja usluga. Zakup poslovnog prostora DKOM-a se temeljem ugovora o zakupu od 1. travnja 2026. znatno povećava u odnosu na 2025. Što se sudskih troškova tiče (3296), rashode nije moguće planirati jer ovise o tome koliko će Visoki upravni sud RH poništiti odluka DKOM-a. Sud je u potpunosti samostalan u tumačenju i primjeni prava te ocjeni zakonitosti odluka DKOM-a. Ono što možemo primijetiti jest da je Visoki upravi sud RH počeo češće poništavati odluke DKOM-a od kako su krajem 2025. godine imenovani novi suci na tom sudu koji očito ne nastavljaju dotadašnju praksu tog suda (prijašnjih sudaca) u tumačenju i primjeni propisa javne nabave, uslijed čega dolazi do povećanja broja odluka DKOM-a koje taj sud ocijeni nezakonitima, tj. poništi, a što onda ima za posljedicu da DKOM ima obvezu protivnoj strani nadoknaditi troškove upravnog spora. Vidljivo su smanjeni rashodi na stavci službenih putovanja 3211 jer u razdoblju za koje se predaje izvještaj nije bilo edukacija koje bi odgovarale potrebama zaposlenika DKOM-a pa stoga nisu upućivani na edukacije u istoj količini kao u 2025. godini u istom razdoblju.
Zbog zastarjelosti tehnologije na kojoj se temelji postojeći program  uredskog poslovanja i žalbenog postupka, čestih poteškoća u njegovom radu i nemogućnosti njegovog daljnjeg održavanja, u 2025. je ugovorena izrada i kupnja novog programa što je došlo na naplatu u drugom tromjesečju 2026.godine. 
Izvještaj o obvezama
Bilješka 2.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	0,00
	-



Sve dospjele obveze su podmirene. 
Nedospjele obveze sastoje se od plaće za 6. mjesec 2026. godine i materijalne troškove koji nisu dospjeli na naplatu, računi dobavljača iz 5. i 6. mjeseca koji će biti plaćeni u idućim mjesecima u 2026. godini u ukupnom iznosu od 144.948,88 EUR.

